Tvö atriði af Vesturlandi keppa til úrslita á sunnudaginn Næstkomandi sunnudagskvöld keppa sex atriði til úrslita í hæfileikaþættinum Island got talent á Stöð 2 . Í þáttunum er leitað að hæfileikaríkasta Íslendingnum og fær sigurvegarinn tíu milljónir króna að launum . Vestlendingar hafa nú sem fyrr frábæra þátttakendur í þættinum . Ríkjandi meistari , söngkonan Alda Dís Arnardóttir frá Hellissandi sigraði í fyrra . Að þessu sinni eru tvö atriði úr landshlutanum komin í úrslit . Annars vegar er það söngkonan Eva Margrét Eiríksdóttir frá Víðigerði í Borgarfirði en hins vegar Skagafólkið Símon Orri Jóhannsson sem syngur við undirleik Höllu Jónsdóttur . Þátturinn á sunnudaginn hefst klukkan 19:30 á Stöð 2 . Úrslitin ráðast með hreinni símakosningu og er því mikilvægt að Vestlendingar standi þétt með sínu fólki .